stanford-oval/wikipedia huggingface dataset:
Jamie Skeen

| Jamie Skeen |
| --- | --- |
 Skeen vuonna 2012.
Henkilötiedot
Koko nimi:  Jamie O’Brien Skeen
Syntynyt: 2. toukokuuta 1988 (ikä 36) Fayetteville, Pohjois-Carolina, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  203 cm
Paino:  114 kg
NBA-varaus:  ei varattu 2011
Pelaajaura
Yliopistojoukkueet
2006–2008 2009–2011:  Wake Forest University VCU
Seurajoukkueet
2011 2011–2012 2012–2013 2013–2014 2014 2014–2015 2016–2017 2017–2018 2018 2018–2019 2019–:  ASVEL Lyon-Villeurbanne Ironi Ashkelon Maccabi Ashdod BC Sutor Basket Montegranaro Caciques de Humacao Belfius Mons-Hainaut KB Peja Kouvot Hawke’s Bay Hawks Salon Vilpas Leuven Bears
Jamie O’Brien Skeen (s. 2. toukokuuta 1988 Fayetteville, Pohjois-Carolina) on yhdysvaltalainen koripalloilija, pelipaikaltaan iso laitahyökkääjä. Hän on pelannut ammattilaisena muun muassa Ranskan, Italian, Israelin, Belgian ja Suomen pääsarjoissa.
Urheilu-ura

Skeen pelasi yliopistokoripalloa Wake Forest Universityn joukkueessa vuosina 2006–2008 ja VCU:n joukkueessa vuosina 2009–2011. VCU:ssa Skeen pelasi NCAA:n Final Four -turnauksessa vuonna 2011.
Skeen on pelannut ammattilaisena muun muassa Ranskan, Italian, Israelin, Belgian ja Suomen pääsarjoissa sekä kansainvälisissä seurajoukkuekilpailuissa. Syyskuussa 2017 Skeen teki sopimuksen Suomen pääsarjassa pelanneen Kouvojen kanssa. Lokakuussa 2018 Skeen palasi Suomen pääsarjaan, Salon Vilppaan joukkueeseen. Hän voitti Vilppaassa Suomen cup-mestaruuden.
Aiheesta muualla

Kuvia tai muita tiedostoja aiheesta Jamie Skeen Wikimedia Commonsissa
Jamie Skeen Basketball Player Profile eurobasket.com (englanniksi)
Profiili RealGM (englanniksi)
Jesper Mattila

| Jesper Mattila> Henkilötiedot |
| --- | --- |
Syntynyt: 9. lokakuuta 1997 (ikä 27) Tampere, Suomi
Kansalaisuus:   Suomi
Jääkiekkoilija
Lempinimi:  Jepu
Pelipaikka:  puolustaja
Maila:  vasen
Pituus:  180 cm
Paino:  83 kg
Seura
Seura:  KalPa
Sarja:  SM-liiga
Pelinumero:  26
Pelaajaura
Pääsarjaura:  2020–
Jesper Mattila (s. 9. lokakuuta 1997 Tampere) on suomalainen jääkiekkopuolustaja, joka edustaa SM-liigajoukkue KalPaa. Hän toimii joukkueen varakapteenina. Mattilalla on identtinen kaksoisveli Julius, jonka kanssa Jesper Mattila on pelannut aiemmin kaikki juniori- ja yliopistovuotensa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Sveitsi 2015 | jääkiekko |  |
Mattila edusti Suomea MM-kilpailuissa vuonna 2024. Yhteensä hän on pelannut 17 A-maaottelua tehopistein 1+1=2. Mattila teki A-maajoukkuedebyyttinsä Karjala-turnauksen toisessa ottelussa 11. marraskuuta 2023 Tampereen Nokia Arenassa Tšekkiä vastaan. Suomen joukkueessa pelasi myös hänen kaksoisveljensä Julius. Jesper Mattila merkittiin Suomen nelospuolustajapariin Veli-Matti Vittasmäen viereen. Ensimmäisen A-maajoukkuemaalinsa hän teki viidennessä ottelussaan 23. huhtikuuta 2024 Linköpingissä pelatussa harjoitusottelussa Ruotsia vastaan.
Mattila pelasi myös alle 20-vuotiaiden MM-kilpailuissa vuonna 2017. Vuoden 2016 lopullisesta joukkueesta hän putosi viimeisten joukossa. Mattila pelasi myös alle 18-vuotiaiden MM-kilpailuissa vuonna 2015, jolloin hän voitti hopeaa. Mattila pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 27 nuorten ja 41 poikien maaottelua. Mattila on kuulunut sekä Suomen alle 16- että 17-vuotiaiden maajoukkueen kapteenistoon.
Pelityyli

KalPan urheilutoimenjohtaja Anssi Laineen mukaan Mattila on erinomainen yleispuolustaja, joka näkee pelin hyvin ja pystyy kiekon kanssa yllättäviin ratkaisuihin. Laineen mukaan hän on luonteeltaan sellainen pelaaja, joka tekee asiat kaukalossa ja kaukalon ulkopuolella täysillä, mutta tuo samalla roppakaupalla positiivista energiaa koppiin ja koko yhteisöön. Mattila itse kuvaili pelityyliään KalPa-siirron yhteydessä huhtikuussa 2020:
»Olen aika monipuolinen puolustaja. Pystyn pelaamaan puolustavammassa roolissa, eli ns. shut down -pakkina ja pystyn pelaamaan hyvin myös kiekollisemmassakin roolissa. Koen, että olen hyvä avaamaan peliä sekä kiekolla että jalalla ja olen kaikkiaan hyvä yleispuolustaja.»
Mattila on maininnut lapsuudensa esikuvakseen Teppo Nummisen, joka on myös hänen veljensä Juliuksen kummisetä. Jesper Mattila on kertonut seuranneensa myöhemmin Torey Krugia.
Muuta

Mattilan identtinen kaksoisveli Julius pelaa hyökkääjänä SM-liigajoukkue Tapparassa. Veljesten isä Hannu Mattila pelasi omalla urallaan hyökkääjänä pudotuspelit mukaan lukien yhteensä 460 SM-liigaottelua Tampereen Ilveksessä. Hannu toimi myös joukkueen kapteenina vuosina 1992–1994 ja 1997–1999. Veljesten isoisä Tapani Mattila oli jääkiekkovaikuttaja ja SM-liigan ensimmäinen puheenjohtaja, joka on aateloitu Suomen Jääkiekkoleijonaksi numerolla 172. Jesper Mattilan kummisetä Juha Järvenpää pelasi omalla urallaan hyökkääjänä pudotuspelit mukaan lukien yhteensä 590 SM-liigaottelua Ilveksessä ja Hämeenlinnan Pallokerhossa sekä kuului Suomen MM-joukkueeseen vuonna 1990.
Jesper Mattila valmistui ylioppilaaksi Sammon keskuslukiosta keväällä 2016. Hän harrasti veljensä Juliuksen kanssa myös jalkapalloa noin 14-vuotiaiksi asti.
John Austrheim

| John Austrheim> Keskustapuolueen puheenjohtaja |
| --- | --- |
 1967–1973  
Edeltäjä:  Per Borten
Seuraaja:  Dagfinn Vårvik
Norjan liikenne- ja viestintäministeri
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Reiulf Steen
Seuraaja:  Annemarie Lorentzen
Suurkäräjäedustaja
 Sognin ja Fjordanen vaalipiiri 1961–1977  
Gloppenin pormestari
 1956–1962  
Henkilötiedot
Syntynyt: 10. lokakuuta 1912 Gloppen, Norja
Kuollut: 13. huhtikuuta 1995 (82 vuotta)
Tiedot
Puolue:  Keskustapuolue
John Austrheim (10. lokakuuta 1912 Gloppen – 13. huhtikuuta 1995) oli norjalainen keskustapoliitikko ja puolueensa puheenjohtaja 1967–1973. Hän istui suurkäräjillä 1961–1977 sekä toimi Norjan liikenne- ja viestintäministerinä 1972–1973.
Aiheesta muualla

John Austrheim Norjan suurkäräjien verkkosivuilla (norjaksi)
| 0 | 1 | 2 | 3 |
| --- | --- | --- | --- |
|  | Edeltäjä: Per Borten | Keskustapuolueen puheenjohtaja 1967–1973 | Seuraaja: Dagfinn Vårvik |
Jamie Waylett

| Jamie Waylett |
| --- | --- |

Henkilötiedot
Syntynyt: 21. heinäkuuta 1989 (ikä 35)  Lontoo, Englanti, Iso-Britannia
Näyttelijä
Aktiivisena:  2000-2009
Merkittävät roolit:  Vincent Crabbe Harry Potter -elokuvissa.
Aiheesta muualla
www.jamiewaylett.pwp.blueyonder.co.uk
IMDb 
Jamie Michael Waylett (s. 21. heinäkuuta 1989 Lontoo, Englanti) on englantilainen näyttelijä, joka on näytellyt Harry Potter -elokuvissa Vincent Crabbea. Hän oli koe-esiintymisessä alun perin Dudley Dursleyn rooliin, mutta sai Vincent Crabben roolin.
Waylett on joutunut usein tekemisiin poliisin kanssa. Maaliskuussa 2009 poliisi pysäytti ja tutki Waylettin auton löytäen teräaseen ja kahdeksan pussia kannabista. Kotietsinnöissä löydettiin lisää kannabista, yhteensä 2 000 punnan edestä. Hänet tuomittiin lopulta 120 tunniksi yhdyskuntapalveluun. Elokuussa 2011 Waylett pidätettiin epäiltynä mellakoinnista ja polttopullon hallussapidosta Lontoon mellakoissa, ja maaliskuussa 2012 hän sai mellakoihin osallistumisesta kahden vuoden vankilatuomion.
Waylett esiintyi kuudessa Harry Potter -elokuvassa, ennen kuin menetti roolinsa vuonna 2009 saadun tuomion myötä.
Filmografia

| Vuosi | Nimi | Alkuperäinen nimi | Rooli/tehtävä | Laji |
| --- | --- | --- | --- | --- |
| 2001 | Harry Potter ja viisasten kivi | Harry Potter and the Sorcerer's Stone | Vincent Crabbe | Elokuva |
| 2002 | Harry Potter ja salaisuuksien kammio | Harry Potter and the Chamber of Secrets | Vincent Crabbe | Elokuva |
| 2004 | Harry Potter ja Azkabanin vanki | Harry Potter and the Prisoner of Azkaban | Vincent Crabbe | Elokuva |
| 2005 | Harry Potter ja liekehtivä pikari | Harry Potter and the Goblet of Fire | Vincent Crabbe | Elokuva |
| 2007 | Harry Potter ja Feeniksin kilta | Harry Potter and the Order of the Phoenix | Vincent Crabbe | Elokuva |
| 2009 | Harry Potter ja puoliverinen prinssi | Harry Potter and the Half-Blood Prince | Vincent Crabbe | Elokuva |
Aiheesta muualla

Jamie Waylett Internet Movie Databasessa. (englanniksi)
Jouko Heikkinen

Jouko Heikkinen (s. 28. syyskuuta 1955) on suomalainen aktiiviuransa lopettanut koripalloilija.
Heikkinen edusti uransa aikana muun muassa kasvattajaseuraansa Äänekosken Huimaa, Uudenkaupungin Urheilijoita ja Hongikon Nuorisoseuran Urheilijoita, joiden paidassa hänet valittiin Vuoden koripalloilijaksi vuonna 1983. SM-sarjassa Heikkinen teki uransa aikana 5607 pistettä.
Heikkinen pelasi Suomen koripallomaajoukkueessa 190 ottelua, joissa hän teki 1 739 pistettä. Hän pelasi 168 peräkkäisessä miesten maaottelussa. Heikkisen maajoukkue-ura päättyi vuonna 1988, ja hän pysyi lähes 28 vuotta eniten miesten A-maaotteluita pelanneena suomalaiskoripalloilijana: Tuukka Kotti ohitti Heikkisen kesällä 2016.
Aiheesta muualla

Jouko Heikkinen Koripallomuseo. Arkistoitu 1.8.2015.
| 0 | 1 | 2 |
| --- | --- | --- |
| Edeltäjä: Heikki Kasko | Vuoden koripalloilija 1983 | Seuraaja: Heikki Kasko |
Jeremy Camp

| Jeremy Camp |
| --- | --- |
 Jeremy Camp
Henkilötiedot
Syntynyt: 12. tammikuuta 1978 (ikä 46) Lafayette (Indiana)
Ammatti:  muusikko, pastori
Muusikko
Laulukielet:  englanti
Aktiivisena:  2000–
Tyylilajit:  kristillinen rock
Soittimet:  kitara
Levy-yhtiöt:  BEC Recordings
Aiheesta muualla
Kotisivut
  [ Muokkaa Wikidatassa ] [ ohje ]  
Jeremy Thomas Camp (s. 12. tammikuuta 1978 Lafayette, Indiana, Yhdysvallat) on kristillinen CCM-muusikko. Hän on julkaissut uransa aikana seitsemän albumia ja kaksi live-albumia. Campin alkuperäinen musiikki on sekoitus balladeja ja rockia.
Elämä

Jeremy Camp syntyi 12. tammikuuta 1978 Lafayettessä, Indianassa. Kitaransoittoon hän tutustui jo varhain nuorena isänsä innoittamana. Lukion jälkeen Jeremy kävi raamattukoulua eteläisessä Kaliforniassa kaksi vuotta.
Jeremy Camp on ollut naimisissa kahdesti. Hän ja hänen ensimmäinen vaimonsa, Melissa Lynn Henning-Camp, menivät naimisiin 21. lokakuuta 2000. Melissalla oli diagnosoitu munasarjasyöpä ja hän kuoli 5. helmikuuta 2001 vasta 21-vuotiaana. Jotkut Jeremyn varhaisen ajan kappaleista heijastavat hänen henkistä koettelemusta Melissan sairaudesta. "I Still Believe" oli ensimmäinen kappale, jonka hän kirjoitti vaimonsa kuoleman jälkeen. Joulukuussa 2003 Jeremy meni naimisiin Adrienne Campin (o.s Liesching) kanssa. Heillä on kaksi tytärtä (s. 2004 ja 2006).
Julkaisut > Albumit

Stay (2002)
Carried Me: The Worship Project (2004)
Restored (2004)
Live Unplugged (in Franklin, Tennessee) (2005)
Beyond Measure (2006)
Speaking Louder Than Before (2008)
Live (in Dallas, Texas) (2009)
We Cry Out: The Worship Project (2010)
Christmas: God With Us (2012)
Reckless (2013)
I Will Follow (2015)
The Answer (2017)
The Story's Not Over (2019)
Julkaisut > Singlet

(2002) Understand, Right Here
(2003) Walk By Faith, I Still Believe, Stay
(2004) Empty Me, Oh Come All Ye Faithful, Take You Back
(2005) Lay Down My Pride
(2006) This Man, Breathe, What It Means
(2007) Tonight, Give You Glory, Let It Fade
(2008) No Matter What It Takes, There Will Be A Day
(2009) Speaking Louder Than Before
Palkinnot > Dove-palkinto

| Vuosi | Palkinto | Tulos |
| --- | --- | --- |
| 2004 | Vuoden mieslaulaja | Palkittu |
| 2005 | Vuoden mieslaulaja | Palkittu |
Jalkapallon Mestaruussarjan kausi 1983

| Mestaruussarjan kausi 1983 |
| --- | --- |
Joukkueiden määrä:  12
Mestari:  Tampereen Ilves
Alempi sarjataso:  I divisioona
  ← 1982 :  1984 → 
Mestaruussarja-kausi 1983 oli Suomen jalkapalloilun Mestaruussarjan 51. kausi. Kauden mestaruuden voitti Tampereen Ilves.
Sarjataulukko > Pääkierros

| --- | --- |
Värien selitykset
    : Karsintaan
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | Turun Palloseura | 22 | 13 | 6 | 3 | 51 | 23 | 32 |
| 2 | Tampereen Ilves | 22 | 12 | 5 | 5 | 49 | 28 | 29 |
| 3 | Valkeakosken Haka | 22 | 12 | 5 | 5 | 43 | 24 | 29 |
| 4 | FC Kuusysi | 22 | 11 | 6 | 5 | 42 | 21 | 28 |
| 5 | Helsingin Jalkapalloklubi | 22 | 10 | 8 | 4 | 42 | 28 | 28 |
| 6 | Rovaniemen Palloseura | 22 | 9 | 6 | 7 | 28 | 37 | 24 |
| 7 | Kokkolan Palloveikot | 22 | 8 | 7 | 7 | 26 | 31 | 23 |
| 8 | Kuopion Pallotoverit | 22 | 7 | 7 | 8 | 38 | 31 | 21 |
| 9 | Kuopion Palloseura | 22 | 7 | 4 | 11 | 27 | 31 | 18 |
| 10 | Oulun Palloseura | 22 | 7 | 3 | 12 | 37 | 53 | 17 |
| 11 | Lahden Reipas | 22 | 3 | 4 | 15 | 19 | 43 | 10 |
| 12 | Kotkan Työväen Palloilijat | 22 | 1 | 3 | 18 | 16 | 68 | 5 |
Sarjataulukko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 11 | 35 692 | 3245 |
| Ilves | 11 | 31 529 | 2866 |
| RoPS | 11 | 30 444 | 2768 |
| Koparit | 11 | 26 946 | 2450 |
| Kuusysi | 11 | 24 080 | 2189 |
| Haka | 11 | 22 101 | 2009 |
| TPS | 11 | 18 745 | 1704 |
| KuPS | 11 | 18 644 | 1695 |
| KTP | 11 | 14 009 | 1274 |
| KPV | 11 | 13 688 | 1244 |
| OPS | 11 | 11 840 | 1076 |
| Reipas | 11 | 11 643 | 1058 |
| Yhteensä | 132 | 259 361 | 1965 |
Sarjataulukko > Runkosarjan parhaat maalintekijät

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Mika Lipponen |  | TPS | 18 |
| 2. | Heikki Suhonen |  | TPS | 13 |
|  | Ari Hjelm |  | Ilves | 13 |
| 4. | Atik Ismail |  | HJK | 11 |
|  | Keijo Kousa |  | Kuusysi | 11 |
| 6. | Ari Valvee |  | Haka | 9 |
| - | Jukka Turunen |  | Koparit | 9 |
|  | Jukka Sarnola |  | KuPS | 9 |
| - | Ilkka Mäkelä |  | Kuusysi | 9 |
|  | Juha Annunen |  | Kuusysi | 9 |
Sarjataulukko > Mestaruussarja

| --- | --- |
Värien selitykset
    : Mestari
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | Tampereen Ilves | 29 | 17 | 7 | 5 | 63 | 32 | 27 |
| 2 | Helsingin Jalkapalloklubi | 29 | 15 | 9 | 5 | 61 | 37 | 25 |
| 3 | Valkeakosken Haka | 29 | 17 | 5 | 7 | 59 | 36 | 25 |
| 4 | Turun Palloseura | 29 | 16 | 8 | 5 | 64 | 32 | 24 |
| 5 | FC Kuusysi | 29 | 13 | 7 | 9 | 54 | 37 | 19 |
| 6 | Kokkolan Palloveikot | 29 | 8 | 11 | 10 | 32 | 44 | 16 |
| 7 | Kuopion Pallotoverit | 29 | 8 | 9 | 12 | 46 | 48 | 15 |
| 8 | Rovaniemen Palloseura | 29 | 9 | 8 | 12 | 36 | 53 | 14 |
Pisteet puolitettiin pääkierroksen jälkeen.
Sarjataulukko > Suomen mestarit

Seppo Sairanen, Jari Lemivaara, Seppo Räsänen, Markku Wacklin, Dean Thomas, Pekka Heino, Esa Kuusisto, Risto Hurri, Raimo Kuuluvainen, Petri Ojala, Jukka Pirinen, Ari Hjelm, Jari Niinimäki, Arto Uimonen, Mickey Belfield, Markku Linnusmäki, Rolf Hermans, Vesa Holli. Valmentaja: Jussi Ristimäki.
Sarjataulukko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| Ilves | 4 | 29 501 | 7375 |
| HJK | 3 | 9 712 | 3237 |
| Haka | 4 | 7 306 | 1826 |
| TPS | 4 | 6 300 | 1575 |
| Kuusysi | 4 | 5 552 | 1388 |
| KPV | 3 | 3 942 | 1314 |
| Koparit | 3 | 3 074 | 1025 |
| RoPS | 3 | 3 011 | 1004 |
| Yhteensä | 28 | 68 390 | 2442 |
Sarjataulukko > Karsintasarja

| --- | --- |
Värien selitykset
    : Säilytti sarjapaikan
    : Putoaminen 1. divisioonaan
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst* |
| 1 | Kuopion Palloseura | 7 | 6 | 0 | 1 | 19 | 5 | 16 (4) |
| 2 | Mikkelin Palloilijat | 7 | 5 | 0 | 2 | 24 | 7 | 14 (4) |
| 3 | Kemin Palloseura | 7 | 5 | 1 | 1 | 16 | 7 | 13 (2) |
| 4 | Porin Pallo-Toverit | 7 | 3 | 2 | 2 | 22 | 17 | 11 (3) |
| 5 | FF Jaro | 7 | 4 | 0 | 3 | 23 | 19 | 9 (1) |
| 6 | Oulun Palloseura | 7 | 2 | 0 | 5 | 17 | 23 | 7 (3) |
| 7 | Lahden Reipas | 7 | 1 | 1 | 5 | 14 | 17 | 5 (2) |
| 8 | Kotkan Työväen Palloilijat | 7 | 0 | 0 | 7 | 5 | 45 | 1 (1) |
Joukkueille annettiin lisäpisteitä sijoittumisen perusteella.
Sarjataulukko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| PPT | 4 | 12 888 | 3222 |
| KePS | 3 | 3 257 | 1086 |
| MP | 4 | 3 822 | 955 |
| KuPS | 4 | 3 454 | 863 |
| Jaro | 3 | 2 402 | 801 |
| KTP | 3 | 2 204 | 735 |
| Reipas | 3 | 1 649 | 550 |
| OPS | 4 | 1 368 | 342 |
| Yhteensä | 28 | 31 044 | 1109 |
Menestys eurokentillä

Euroopan Cup:
FC Kuusysi hävisi ensimmäisellä kierroksella romanialaiselle FC Dinamo Bukarestille
UEFA Cup:
HJK hävisi ensimmäisellä kierroksella neuvostoliittolaiselle FK Spartak Moskovalle
Jouko Huotari

Jouko Armas Antero (Jussi) Huotari (23. marraskuuta 1918 Nuijamaa – 13. elokuuta 2004 Kouvola) oli suomalainen jatkosodan aikainen hävittäjälentäjä joka saavutti 17,5 ilmavoittoa 291 sotalennolla vuosina 1941–1944. Siviiliammatiltaan hän on veturinlämmittäjä.
Huotari tuli Lentolaivue 24:n palvelukseen marraskuun alussa 1940. Hän lensi vuoteen 1943 saakka Brewster F2A-hävittäjillä ja sen jälkeen Messerschmitt Bf 109 G-hävittäjillä. Ilmavoitoista 7,5 tuli Brewster-hävittäjillä lentäessä ja 10 Messerschmitt-hävittäjillä lentäessä.
Sotien jälkeen Huotari oli ilmavoimien palveluksessa marraskuuhun 1958 saakka. Hän julkaisi muistelmansa vuonna 2003.
Teoksia

Taivaalle! : Hävittäjälentäjän muistelmia jatkosodasta. Koala, Helsinki 2003, 2. uus. painos 2011
Jelena Gurjeva

| Mitalit> Maa:   Neuvostoliitto.Naisten maahockey. Olympialaiset  | Mitalit> Maa:   Neuvostoliitto.Naisten maahockey. Olympialaiset  | Mitalit> Maa:   Neuvostoliitto.Naisten maahockey. Olympialaiset  | Maa:   Neuvostoliitto> Naisten maahockey. |
| --- | --- | --- | --- |
|  Pronssia | Moskova 1980 |  |  |
Jelena Ilinitšna Gurjeva (ven. Елена Ильинична Гурьева, s. 29. marraskuuta 1958) on Neuvostoliittoa edustanut, kilpauransa päättänyt maahockeypelaaja ja olympiamitalisti.
Gurjeva kuului Neuvostoliiton naisten maajoukkueen kokoonpanoon Moskovan kesäolympialaisissa 1980, missä Neuvostoliitto voitti pronssia.
Jouko Harjanne

Jouko Antero Harjanne (s. 21. kesäkuuta 1962 Rauma) on suomalainen trumpetisti. Hän on toiminut Radion sinfoniaorkesterin soolotrumpetistina vuodesta 1984 alkaen.
Harjanne  opiskeli Raimo Sarmaksen oppilaana Tampereen konservatoriossa ja sai trumpetinsoiton päästötodistuksen 1982. Lisäoppia hän hankki Henri Adelbrechtin ja Timofei Dokšitserin johdolla. Harjanne toimi Tampere Filharmonian trumpetin varaäänenjohtajana 1978–1984 ja Sibelius-Akatemian sivutoimisena tuntiopettajana 1988−2014. Vuodesta 1996 hän on toiminut Lieksan vaskiviikon taiteellisena johtajana. Vuonna 2012 Harjanne nimitettiin Lieksan kaupungin Vaskilähettilääksi. Vuodesta 2012 Harjanne on toiminut myös japanilaisen Senzoku Gakuen College of Musicin vierailevana trumpettiprofessorina.
Harjanne sai Prahan kevään trumpettikilpailun jaetun toisen palkinnon 1987, ja hän menestyi myös Ellsworth Smith -trumpettikilpailussa, jossa hänelle myönnettiin ensimmäinen palkinto 1990. Lieksan vaskiviikko valitsi Harjanteen 1989 Vuoden vaskisoittajaksi.
Jouko Harjanne on esiintynyt orkesterien solistina Euroopassa, Venäjällä, Yhdysvalloissa, Etelä-Koreassa ja Japanissa. Britanniassa hän on soittanut ja levyttänyt yhdessä Kiri Te Kanawan kanssa. Harjanne on kantaesittänyt lukuisia kotimaisia ja ulkomaisia trumpettiteoksia sekä julkaissut yli 30 soololevytystä ja useita kamarimusiikkilevytyksiä.
Jouko Harjanteen poika on musikaalitähti Samuel Harjanne.
Aiheesta muualla

Harjanne, Jouko hakuteoksessa Uppslagsverket Finland (2012). (ruotsiksi)
John Austin (oikeustieteilijä)

John Austin
John Austin (3. maaliskuuta 1790 Creeting Mill, Suffolk, Englanti – 1. joulukuuta 1859 Weybridge, Surrey) oli englantilainen oikeusteoreetikko, jota pidetään yhtenä oikeuspositivismin perustajista.
Palveltuaan Britannian armeijassa Austinista tuli asianajaja vuonna 1818. Hän kieltäytyi harjoittamasta ammattiaan ja suosi sen sijaan oikeuden tutkimista ja toimi Lontoon yliopiston oikeustieteen professorina vuosina 1829–1833. Hänen julkaisuihinsa kuuluvat The Province of Jurisprudence Determined (1832) ja Lectures on Jurisprudence.
Oikeusteoria

Austin kehitteli analyyttisen oikeusteorian eli analyyttisen oikeuspositivismin, jossa yhtäältä pyrittiin määrittelemään oikeus mahdollisimman tarkkarajaisesti ja erottamaan se kaikesta "ei-oikeudesta" ja toisaalta kiinnitettiin erityistä huomiota oikeudellisen kielenkäytön ja oikeudellisten käsitteiden täsmällisyyteen. Austinin mukaan oikeuden olemassaolo eli voimassaolo ja oikeuden sisällöllinen hyväksyttävyys tai moitattavuus tuli pitää tarkoin erillään. Oikeustieteen kohteena oli positiivinen oikeus sellaisenaan ilman sen sisällöllistä arviointia. Austin seurasi filosofi ja oikeusteoreetikko Jeremy Benthamia, jolta hän omaksui runsaasti käsityksiä.
Austinin mukaan voimassa oleva oikeus koostui suvereenin vallanpitäjän antamista käskyistä, joiden noudattamisen takeena on sanktio- eli rangaistusuhka. Oikeudelliset käskyt ovat yleisiä, niihin on aina yhdistetty sanktio, ja niistä seuraa velvollisuuksia. Suvereenin Austin määritteli tahoksi, jota suurin osa yhteisön jäsenistä tavanomaisesti tottelee, mutta joka ei itse tottele ketään, ja jolla on siten yhteiskunnassa korkein, oikeudellisesti rajoittamaton valta. Suvereeni saattaa olla yksilö tai useista henkilöistä koostuva elin, mutta sen valta ei voi olla hajautettua.
Austinin näkemys oikeudesta oli aikanaan uraanuurtava ja muodostui erittäin vaikutusvaltaiseksi teoriaksi. Sitä on kehitellyt edelleen etenkin oikeusteoreetikko H. L. A. Hart. Hart vertasi Austinin käsitystä oikeudesta pankkiryöstäjän pankin kassalla esittämiin, väkivallan uhalla vahvennettuihin määräyksiin. Vaikka tällainen pankkiryöstäjämalli oikeudesta ehkä tavoittaa jotain olennaista rikos- ja vero-oikeudellisesta sääntelystä, se ei Hartin mukaan tavoita lukuisia muita oikeudellisen sääntelyn aloja. Hartin mukaan Austinin metodi ei onnistunut myöskään siksi, koska hän yritti löytää yleispätevää määritelmää oikeudelle, vaikka oikeus on todellisuudessa monimerkityksinen asia.
Jelena Grigorjeva

Jelena Grigorjeva (ven. Елена Григорьева; 1979 – 21. heinäkuuta 2019 Pietari) oli venäläinen seksuaali- ja sukupuolivähemmistöjen oikeuksia ajanut kansalaisaktivisti.
Grigorjeva oli yksi näkyvimmistä Venäjällä pysyneistä Pietarin oppositioaktivisteista. Seksuaali- ja sukupuolivähemmistöjen oikeuksien puolustamisen lisäksi hän muun muassa vastusti Krimin miehittämistä ja vankien huonoa kohtelua. Grigorjeva pidätettiin seksuaali- ja sukupuolivähemmistöjen syrjintää vastustaneessa mielenosoituksessa 17. huhtikuuta 2019.
Grigorjeva kuoli henkirikoksen uhrina; ruumis löydettiin läheltä hänen asuntoaan. Häntä oli puukotettu kasvoihin ja vartaloon vähintään kahdeksan kertaa. Lisäksi kaulassa oli kuristusjälkiä. Poliisi kiisti nopeasti epäilyt viharikoksesta. 26. heinäkuuta 2019 poliisi esitti Grigorjevan joutuneen tapetuksi riideltyään humalassa tutun kanssa. Kaksi epäiltyä pidätettiin pian, mutta molemmat vapautettiin. 31. heinäkuuta poliisilla oli kolmas epäilty: 28-vuotias mies, jonka viranomaiset kertoivat kaksi päivää myöhemmin tunnustaneen. Venäjän tutkintakomitea julkaisi 2. elokuuta 2019 surmapaikalta otetuksi väitetyn videon, jossa epäilty sanoi Grigorjevan loukanneen häntä ja hänen tappaneen tämän menetettyään hermonsa humalassa.
Grigorjevan tiedot oli julkaistu joitain päiviä ennen murhaa sivustolla, jossa tarjottiin palkkioita homo- ja biseksuaalien sekä transsukupuolisten ”metsästäjille”. Grigorjeva oli arvellut joutuvansa tapetuksi. Toisen aktivistin mukaan hän oli aiemminkin ollut väkivallan uhrina ja saanut usein tappouhkauksia. Poliisi vahvisti toistuvat uhkaukset, mutta väitti, etteivät ne vaikuttaneet henkeä uhanneilta ja olivat tulleet Grigorjevan tuntemilta ihmisiltä.